12.16.2014
pasko han tuig dos mil trese, waray bata nga nangangaroling ha villa de san juanico, barangay bagacay, tacloban
Ginlam-ud han balud. Diri ngani,
nahanaw ha kawarayan an kabataan.
An ira gudti nga mga tudlo
nangapyot ha riles han alad o alkuba
o sapayan han balay, nangapyot antis
hibul-iwan han mga kamot, nangapyot
antis gindagit han dulok.
An nahisalin nga kabataan, diri
nagawas hit gab-i, nahadlok
kun ano nga bugawak an dara han kasisidman.
Siyahan nga Pasko kahuman han kalunod,
waray bisan usa nga bata
nga nangangaroling ha dalan.
An nababatian ha kagab-ihon
an rusmak ha baybayon
han nagtitikahirani nga dagat.
-- JANIS CLAIRE SALVACIONTacloban City, Leyte, Philippines
Labels: Janis Claire Salvacion
No comments:
Subscribe to: Post Comments (Atom)
unk war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn pag_Latn ayr_Latn eng_Latn eng_Latn